વાવ પંથકમાં ચાલતા મનરેગા યોજના હેઠળના કામોમાં ભારે ગેરરીતિ આચરતા હોવાની આશંકાના પગલે ખરડોલ ગામના તલાભાઈ ખેમાભાઈ સુથારે માહિતી અધિકાર અધિનિયમ મુજબ માહિતી માગી હતી જે માહિતી અંગે અરજદાર  તલાભાઈ ગત ૫-૦૭-૧૬ના રોજ વાવ તાલુકા પંચાયતની મનરેગા શાખામાં ગયા હતા ને માગેલ માહિતી અંગે પૂછતાછ કરતાં અરજદારને બહાર બેસવા ટેક્નિકલોએ કહેલ ત્યારબાદ અરજદારને રૂમમાં બોલાવી કહેલ કે તે માહિતી માગી છે,  કેમ માહિતી માગો છો તેમ કહી મા-બેન સામે ભૂંડી ગાળો બોલતા અરજદારે ગાળો બોલવાની ના પાડતાં ત્રણેય ટેક્નિકલ કર્મચારીઓ ઉશ્કેરાઈ જઈ અરજદારને નીચે પાડી ગડદાપાટુનો માર મારી જાનથી મારી નાંખવાની ધમકી આપતાં અરજદાર તલાભાઈએ  વાવ પોલીસ મથકે મનરેગા હંગામી તરીકે ફરજ બજાવતા માર મારનાર ટેક્નિકલ આસિસ્ટન્ટો નરેન્દ્ર ગઢવી, અશોક ગૌસ્વામી અને દર્શન રાણા વિરુદ્ધ ગુનો નોંધાવતાં તાલુકા પંચાયતમાં ખળભળાટ મચી જવા પામ્યો હતો.